મેં આટલા વર્ષોમાં આ વાત પચાસેક જેટલા ટેક્સી ડ્રાઈવરોને કરી છે અને તેમાંથી માત્ર બે જ જણાએ એ વિચારને અમલમાં મૂક્યો છે. હું જયારે જયારે તેમનાં શહેરોમાં જાઉં છું ત્યારે હું તેમને ફોન કરીને બોલાવું છું. બાકીના ટેક્સી ડ્રાઈવરો બકબક અને ફરિયાદ કરે છે અને મેં જે સૂચનો કર્યાં તેનો અમલ તેઓ કેમ નથી કરી શકતા તેનાં કારણો રજૂ કરે છે. ‘જ્હોની ધ બેગર’ અને ‘વોલી ધ કેબ ડ્રાઈવરે’ જુદી જ પસંદગી કરી. તેઓએ બતકની જેમ બકબક કરવાનું બંધ કરીને ગરુડની જેમ મુક્ત આકાશમાં ઊડવાનું પસંદ કર્યું.